**APSTIPRINĀTS**

Siguldas novada Domes

Iepirkuma komisijas sēdē

2017.gada 13.janvārī

(protokols Nr.01)



**IEPIRKUMA**

(pamatojoties uz Publisko iepirkumu likuma 8².pantu)

**“Siguldas novada pašvaldības lietotnes izstrādāšanas**

**un uzturēšanas pakalpojumi ”**

**(identifikācijas Nr. SND 2017/01)**

**NOLIKUMS**

Siguldas novads 2017

**1. Vispārīgā informācija**

## 1.1. Iepirkuma identifikācijas numurs

SND 2017/01

## 1.2. Pasūtītājs

 **1.2.1. Siguldas novada Dome**

 Pasūtītāja rekvizīti: Darba laiki:

Pils iela 16, Siguldā Pirmdiena 8:00 – 13:00 14:00 – 18:00

Reģ. Nr.90000048152 Otrdiena 8:00 – 13:00 14:00 – 17:00

Konts: LV15UNLA0027800130404 Trešdiena 8:00 – 13:00 14:00 – 17:00

Tālr. Nr.67970844 Ceturtdiena 8:00 – 13:00 14:00 – 18:00

Faksa Nr.67971371 Piektdiena 8:00 – 14:00

e-pasta adrese: dome@sigulda.lv

**Siguldas novada pašvaldības lietotnes izstrādi un uzturēšanu Pasūtītājs iepērk Siguldas novada pašvaldības iestādes – Siguldas novada pašvaldības aģentūras “Siguldas Attīstības aģentūra” vajadzībām:**

P/A “Siguldas Attīstības aģentūra”

Reģ. Nr. 90010201940

Ausekļa iela 6, Sigulda, LV 2150

A/S Swedbanka

LV72HABA0551037815238

Tālr.Nr. 67970862

E-pasta adrese: info@sigulda.lv

**1.2.2. Iepirkuma komisijas izveidošanas pamatojums:**

Iepirkumu komisija izveidota 19.06.2013. ar Siguldas novada Domes sēdes lēmumu (protokols Nr.6, §6). Iepirkumu komisijas sastāvā veiktas izmaiņas 02.07.2014. ar Siguldas novada Domes sēdes lēmumu (protokols Nr.13, §16). Iepirkumu komisijas sastāvā veiktas izmaiņas 02.09.2015. ar Siguldas novada Domes sēdes lēmumu (protokols Nr.13, §2). Iepirkumu komisijas sastāvā veiktas izmaiņas PIL 8².panta kārtībā veiktajiem iepirkumiem ar Siguldas novada Domes 14.09.2015. rīkojumu Nr.1.5.-7./98.

 **1.2.3.** **Kontaktpersonas:**

1.2.3.1. Par iepirkuma procedūru:

Siguldas novada Domes Juridiskās pārvaldes vadītāja vietniece iepirkuma jautājumos Inguna Abzalone, tālr. Nr.67800949, faksa Nr.67971371, e-pasta adrese: iepirkumi@sigulda.lv.

1.2.3.2. Par izstrādes un uzturēšanas jautājumiem:

P/A “Siguldas Attīstības aģentūra” direktore Laura Skrodele, tālr. Nr. 28357158, e-pasta adrese: laura.skrodele@sigulda.lv.

## 1.3. Iepirkuma priekšmets

Siguldas novada pašvaldības lietotnes izstrādāšanas un uzturēšanas pakalpojumi.

CPV kods: 72260000-5 (ar programmatūru saistītie pakalpojumi).

## 1.4. Iepirkuma dokumentu saņemšana

1.4.1. Iepirkuma dokumenti ir bez maksas un brīvi pieejami Siguldas novada pašvaldības mājas lapā interneta vietnē [www.sigulda.lv](http://www.sigulda.lv).

1.4.2. Ar iepirkuma dokumentiem ieinteresētajiem Pretendentiem ir iespējams iepazīties līdz 2017.gada 24.janvārim plkst. 10:00 uz vietas, Siguldas novada pašvaldības Administrācijas ēkā, Zinātnes ielā 7, Siguldā, 3.stāvā, 300.kabinetā.

### 1.4.3. Ja ieinteresētais Pretendents pieprasa izsniegt iepirkuma dokumentus drukātā veidā, Pasūtītājs tos izsniedz ieinteresētajam Pretendentam 3 (triju) darbadienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.

1.4.4. Ja ieinteresētais Pretendents vēlas saņemt iepirkuma dokumentus drukātā veidā, Pasūtītājs var pieprasīt samaksu, kas nepārsniedz dokumentu pavairošanas un nosūtīšanas faktiskos izdevumus.

 1.4.5. Iepirkuma Nolikuma atbildes uz Pretendentu jautājumiem par šo iepirkumu tiks publicētas Pasūtītāja mājas lapā interneta vietnē [www.sigulda.lv](http://www.sigulda.lv). Pretendenta pienākums ir pastāvīgi sekot mājas lapā publicētajai informācijai un ievērtēt to savā piedāvājumā.

1.4.6. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

**1.5. Līguma izpildes laiks**

1.5.1. Ar uzvarējušo Pretendentu tiks slēgts 1 (viens) līgums par Siguldas novada pašvaldības lietotnes izstrādāšanas un uzturēšanas pakalpojumiem.

1.5.2. Pasūtītāja līguma izpildes termiņi: Siguldas novada pašvaldības lietotnes izstrādāšanas un uzturēšanas pakalpojumi jāveic divos etapos: 1.etaps līdz 2017.gada 15.maijam, 2.etaps līdz 2017.gada 1.septembrim.

## 1.6. Piedāvājuma iesniegšanas vieta, datums, laiks un kārtība

1.6.1. Pretendenti piedāvājumus var iesniegt līdz **24.01.2017. plkst.10:00** Siguldas novada Domes Būvniecības kontroles nodaļā pie Klientu apkalpošanas speciālistes, Zinātnes ielā 7, Siguldā, iesniedzot tos personīgi vai atsūtot pa pastu. Pasta sūtījumam jābūt nogādātam šajā punktā noteiktajā adresē līdz augstākminētajam termiņam.

1.6.2. Piedāvājumi, kas iesniegti pēc minētā termiņa, netiks pieņemti. Pa pastu sūtītos piedāvājumus, kas saņemti pēc minētā termiņa, neatvērtus nosūtīs atpakaļ iesniedzējam.

## 1.7. Piedāvājuma nodrošinājums

Iesniedzot Piedāvājumu, Pretendentam piedāvājuma nodrošinājums nav jāiesniedz.

## 1.8. Piedāvājuma noformēšana

1.8.1. Piedāvājums iesniedzams aizlīmētā un aizzīmogotā aploksnē (vai citā iepakojumā), uz kuras jānorāda:

* pasūtītāja nosaukums un adrese;
* pretendenta nosaukums un adrese;
* atzīme

**”Piedāvājums iepirkumam**

**“Siguldas novada pašvaldības lietotnes izstrādāšanas**

**un uzturēšanas pakalpojumi”**

**identifikācijas Nr. SND 2017/01**

**Neatvērt līdz 24.01.2017. plkst.10:00”.**

1.8.2. Piedāvājums sastāv no trim daļām:

* pretendentu atlases dokumentiem (1 oriģināls un 1 kopija);
* tehniskā piedāvājuma (1 oriģināls un 1 kopija);
* finanšu piedāvājuma (1 oriģināls un 1 kopija).

1.8.3. Piedāvājuma visas daļas iesniedz Nolikuma 1.8.1.punktā minētajā aploksnē (vai citā iepakojumā). Piedāvājuma dokumentiem jābūt sanumurētiem, cauršūtiem (caurauklotiem) tā, lai dokumentus nebūtu iespējams atdalīt, un jāatbilst pievienotajam satura radītājam (uz piedāvājuma daļu oriģināliem un to kopijām norāda attiecīgi „ORIĢINĀLS” un „KOPIJA”).

1.8.4. Dokumentu noformēšanā Pretendentam jāievēro Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” prasības.

1.8.5. Piedāvājums jāsagatavo valsts valodā. Ja kāds no Pretendenta iesniegtajiem dokumentiem nav valsts valodā, tas jānoformē atbilstoši Ministru kabineta 2000.gada 22.augusta noteikumos Nr.291 „Kārtība, kādā apliecināmi dokumentu tulkojumi valsts valodā” 6.punktā norādītajam.

1.8.6. Elektroniskā veidā jāiesniedz tehniskais piedāvājums un finanšu piedāvājums. Tiem jābūt veidotiem kā Microsoft Word un/vai Excel dokumentiem. Elektroniskajam datu nesējam (CD), kas satur tehnisko piedāvājumu un finanšu piedāvājumu, jābūt ievietotam Nolikuma 1.8.1.punktā minētajā aploksnē. Ja konstatētas pretrunas starp Pretendenta iesniegto piedāvājuma oriģinālu, piedāvājuma kopijām un iesniegto CD disku, tad tiks vērtēta piedāvājuma oriģinālā iekļautā informācija.

1.8.7. Iesniegtie piedāvājumi, izņemot Nolikuma 1.6.2.punktā noteikto gadījumu, ir Pasūtītāja īpašums un netiek atdoti atpakaļ Pretendentiem.

## 1.9. Informācijas sniegšana un apmaiņa

1.9.1. Papildu informācijas sniegšana par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi tiek nodrošināta 2 (divu) darba dienu laikā, bet ne vēlāk kā 5 (piecas) dienas pirms piedāvājuma iesniegšanas termiņa beigām.

1.9.2. Papildu informāciju Pasūtītājs ievieto Siguldas novada pašvaldības mājaslapā [www.sigulda.lv](http://www.sigulda.lv), kurā ir pieejami iepirkuma dokumenti, norādot arī uzdoto jautājumu.

1.9.3. Informācijas apmaiņa starp Pasūtītāju un Pretendentiem notiek rakstveidā: pa pastu (lēnāka) vai pa faksu (ātrāka), vai e-pastu (ātrāka).

1.9.4. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.

# 2. Informācija par iepirkuma priekšmetu

## 2.1. Iepirkuma priekšmeta apraksts

2.1.1. Iepirkuma priekšmets ir Siguldas novada pašvaldības lietotņu izstrādāšanas un uzturēšanas pakalpojumi, kas jāveic saskaņā ar Tehnisko specifikāciju (Nolikuma 2.pielikums) un Līguma projektu (Nolikuma 5.pielikums).

CPV kods: 72260000-5 (ar programmatūru saistītie pakalpojumi).

2.1.2. Pakalpojuma sniegšanas vieta: Sigulda.

2.1.3. Nolikumā noteiktajā kārtībā Pretendents iesniedz piedāvājumu par visu apjomu.

2.1.4. Pretendentam nav tiesību iesniegt piedāvājuma variantus.

2.1.5. Pasūtītājs patur sev tiesības neizvēlēties nevienu no piedāvājumiem, ja visu Pretendentu piedāvātās līgumcenas pārsniedz Siguldas novada pašvaldības budžetā piešķirtos līdzekļus*.*

# 3. Prasības pretendentiem

## 3.1.Nosacījumi Pretendenta dalībai iepirkumā

3.1.1. Iepirkumā var piedalīties piegādātāji Publisko iepirkumu likuma 1.panta 11.punkta izpratnē, kuri ir iesnieguši Nolikuma 4.sadaļā minētos dokumentus. Piedalīšanās iepirkumā ir Pretendenta brīvas gribas izpausme. Iepirkuma noteikumi visiem Pretendentiem ir vienādi.

3.1.2. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs.

3.1.3. Iepirkuma komisija ir tiesīga noraidīt Pretendenta piedāvājumu, ja:

1) Pretendents nav iesniedzis kaut vienu no Nolikuma 4.sadaļā minētajiem dokumentiem;

2) Pretendenta tehniskais piedāvājums nav sagatavots atbilstoši Tehniskajā specifikācijā izvirzītajām prasībām;

3) Pretendentam ir pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātnespējas atjaunošanu), apturēta vai pārtraukta saimnieciskā darbība, uzsākta tiesvedība par tā bankrotu vai tas tiek likvidēts;

4) ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka Pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 *euro*;

5) uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja Pretendents ir personālsabiedrība, ir attiecināmi Nolikuma 3.1.3.punkta 3) un 4)apakšpunktos minētie nosacījumi;

6) Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.

## 3.2. Prasības attiecībā uz pretendenta saimniecisko un finansiālo stāvokli un iespējām sniegt pakalpojumu

3.2.1. Pretendenta katra gada 2014., 2015., 2016.g. finanšu apgrozījumam jābūt ne mazākam kā 80 000,00 EUR.

3.2.2. Pretendenti, kas dibināti vēlāk, apliecina, ka katra gada finanšu apgrozījums nostrādātajā periodā nav mazāks kā 80 000,00 EUR.

**3.3. Prasības attiecībā uz pretendenta tehniskajām un profesionālajām spējām un iespējām sniegt pakalpojumu**

3.3.1. Pretendents pēdējo 3 (trīs) gadu (skaitot līdz piedāvājumu iesniegšanas termiņam) laikā ir veicis vismaz 2 (divu) līdzvērtīgu lietotņu izstrādi un uzturēšanu iepirkuma Nolikumā noteiktajā apjomā, un par iepriekšminētajiem pakalpojumiem ir saņēmis pozitīvas atsauksmes, ar nosacījumu, ka kopējās darbu izmaksas bez PVN ir ne mazākas kā 100% no Pretendenta piedāvātās cenas bez PVN. Ja Pretendents ir personu grupa, tad personu grupas dalībniekiem kopā jāatbilst šajā punktā noteiktajai prasībai. Par līdzvērtīgu lietotnes izstrādi un uzturēšanu uzskatāms darbs, kas atbilst šādām pazīmēm:

 3.3.1.1. risinājums ietver satura vadības portālu ar savu datu bāzi;

 3.3.1.2. risinājums ietver IOS un Android mobilās lietotnes, kuras datu saņemšanai un glabāšanai izmanto ārēju datu bāzi;

 3.3.1.3. risinājuma lietotnes izmanto vairāk kā 18 000 lietotāju un abos darbos kopējais lietotņu lejupielāžu skaits no “Appstore” un “Google play” ir lielāks par 18 000 reizēm;

 3.3.1.4. risinājums satur gan tekstuālus, gan vizuālus datus.

3.3.2. Pretendentam ir jābūt visam nepieciešamajam tehniskajam aprīkojumam, kas nepieciešams kvalitatīvai pakalpojuma sniegšanai.

3.3.3. Konkrētā līguma izpildē, lai pierādītu atbilstību Nolikuma kvalifikācija prasībām, Pretendents drīkst balstīties uz citu uzņēmēju iespējām, neatkarīgi no savstarpējo attiecību tiesiskā rakstura. Pretendents aizpilda Apakšuzņēmējiem nododamo darbu saraksta tabulu. Sarakstā iekļauj visus uzņēmējus un pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju un Pretendenta parakstītu apliecinājumu vai vienošanos par sadarbību un/vai resursu nodošanu Pretendenta rīcībā konkrētā līguma izpildei.

3.3.4. Ja Pretendents plāno piesaistīt apakšuzņēmējus, tad tie ir piesaistāmi saskaņā ar Publisko iepirkumu likuma 20.panta noteikumiem.

3.3.5. Ja Pretendents plāno nomainīt līguma izpildē iesaistīto personālu vai plāno apakšuzņēmēju nomaiņu, tad tie ir nomaināmi saskaņā ar Publisko iepirkumu likuma 68.panta noteikumiem.

**4. Piedāvājuma saturs**

**4.1.Atlases dokumenti**

4.1.1. Pretendenta pieteikums dalībai iepirkumā (Nolikuma 1.pielikums). Pieteikumu paraksta Pretendenta pilnvarota persona.

4.1.2. Pretendenta apliecinājums par Pretendenta gada finanšu apgrozījumu par 2014., 2015., 2016.gadu, norādot apgrozījumu par katru gadu atsevišķi un kopā. Uzņēmumiem, kas dibināti vēlāk apliecinājums par gada finanšu apgrozījumu nostrādātajā periodā.

4.1.3. Informācija par Pretendenta pieredzi, atbilstoši iepirkuma Nolikuma 3.3.1.punktā noteiktajām prasībām, norādot darbu pasūtītāju, lietotnes nosaukumu, lietotnes aprakstu, darbu izpildes periodu, darbu apjomu (izmaksas EUR bez PVN), izmantotās tehnoloģijas, reģistrēto lietotāju vai lejupielāžu skaitu, kontaktpersonu, tās telefona numuru (ar kuru, nepieciešamības gadījumā, sazināties un noskaidrot sīkāk par konkrēto darbu). Saraksts ar Pretendenta veiktajiem darbiem/sniegtajiem pakalpojumiem noformējams atbilstoši Nolikumam pievienotajai formai (Nolikuma 3.pielikums).

4.1.4. Atsauksmes, kurās apliecināta Pretendenta pieredze un kvalitāte iepirkuma Nolikuma 3.3.1.punktā paredzēto darbu izpildē, jābūt vismaz 2 (divām) pozitīvām atsauksmēm.

4.1.5. Pretendenta rakstisks apliecinājums, ka viņa rīcībā ir viss nepieciešamais tehniskais aprīkojums, kas nepieciešams kvalitatīvai pakalpojuma sniegšanai.

4.1.6. Ja Pretendents plāno piesaistīt apakšuzņēmējus – informācija par konkrētajiem apakšuzņēmējiem un tiem nododamo darbu saraksts un apjoms. Informācija jāsagatavo un jāiesniedz pēc klātpievienotās tabulas.

|  |  |  |  |  |
| --- | --- | --- | --- | --- |
| Apakšuzņēmēja | Juridiskā adrese un reģistrācijas Nr. | Darbu veids | Darbu apjoms % | Darbu apjoms EUR (bez PVN) |
| nosaukums | no kopējā darbu apjoma |
|  |  |  |  |  |
|  |  |  |  |  |
|  |  |  |  |  |

## 4.2.Tehniskais piedāvājums

4.2.1. Tehniskais piedāvājums jāsagatavo brīvā formā saskaņā ar Tehnisko specifikāciju (Nolikuma 2.pielikums), atspoguļojot iespējas par Tehniskajā specifikācijā definētajiem uzdevumiem un visiem darbiem, kas jānodrošina Pretendentam saskaņā ar izvirzītajām specifikācijas prasībām.

### 4.2.2. Tehniskā piedāvājuma sastāvs:

4.2.2.1. Pretendenta brīvā formā sagatavots sniedzamā pakalpojuma apraksts saskaņā ar Tehnisko specifikāciju, kā arī jānorāda kritērijā (K3) noteiktais par lietotāju klātienes atbalstu novada teritorijā.

## 4.2.3. Tehnisko piedāvājumu paraksta Pretendenta pilnvarota persona.

## 4.3.Finanšu piedāvājums

4.3.1. Pretendenta finanšu piedāvājums jāaizpilda atbilstoši Nolikuma 4.pielikumā norādītajai Finanšu piedāvājuma formai.

4.3.2. Finanšu piedāvājumā piedāvātajā cenā iekļaujamas visas ar Tehniskajā specifikācijā noteikto pakalpojuma sniegšanu saistītās izmaksas, visi normatīvajos aktos paredzētie nodokļi, izņemot PVN, visas ar to netieši saistītās izmaksas, kā arī piegādes izmaksas.

4.3.3. Finanšu piedāvājumu paraksta Pretendenta pilnvarota persona.

# 5. Iepirkuma norise

Par visiem ar iepirkuma organizēšanu un norisi saistītiem jautājumiem ir atbildīga Siguldas novada pašvaldības Iepirkuma komisija. Iepirkuma komisijas uzdevums ir izvēlēties Pretendentu, kura piedāvājums atbilst šī Nolikuma prasībām.

# 5.1. Piedāvājumu vērtēšana

5.1.1. Piedāvājumu noformējuma pārbaudi, Pretendentu atlasi, tehnisko piedāvājumu atbilstības pārbaudi un piedāvājuma izvēli saskaņā ar izraudzīto piedāvājuma izvēles kritēriju – saimnieciski izdevīgākais piedāvājums - Iepirkuma komisija veic slēgtā sēdē.

5.1.2. Iepirkuma komisija izvēlas saimnieciski izdevīgāko piedāvājumu, kas atbilst Nolikuma prasībām un ieguvis visaugstāko vidējo galīgo vērtējumu saskaņā ar Nolikumā noteiktajiem piedāvājumu vērtēšanas un izvēles kritērijiem.

5.1.3. Saimnieciski izdevīgākā piedāvājuma izvēles kritēriji un to skaitliskās vērtības:

|  |  |  |  |
| --- | --- | --- | --- |
| Nr. | Kritērijs | Kritēriju īpatsvars | Kritēriju skaitliskā vērtējuma diapazons |
| K1 | Piedāvātā līgumcena lietotnes izstrādei un 12 mēnešu uzturēšanai | 40 | Līdz 40 |
| K2 | Termiņš, kurā piedāvātais risinājums tiek ieviests ekspluatācijā | 30 | Līdz 30 |
| K3 | Lietotāju klātienes atbalsts novada teritorijā | 30 | Līdz 30 |
| V | Kopā: | 100 |  |

Iegūtos punktus aprēķina pēc formulas:

V=K1+K2+K3 (V – pretendenta piedāvājuma skaitliskais vērtējums).

Kritēriju apraksti:

**K1**

Kritērijā (K1) tiek vērtēta piedāvātā risinājuma izstrādes un 12 mēnešu uzturēšanas izmaksas.

Punkti tiek piešķirti pēc formulas: K1 = (Pmin / P) \* Kmax, kur

K1 – Pretendenta piedāvājuma attiecīgā kritērija vērtējums;

Pmin – Vismazākā piedāvātā vērtība *(cena)*;

P - Pretendenta piedāvātā vērtība *(cena)*;

Kmax - Kritērija maksimālais iegūstamais punktu skaits.

**K2**

Kritērijā (K2) tiek vērtēts Pretendenta pieteikumā piedāvātais termiņš, kurā piedāvātais risinājums tiek ieviests ekspluatācijā.

Punkti tiek piešķirti pēc formulas: K2 = (Pmin / P) \* Kmax, kur

K2 – Pretendenta piedāvājuma attiecīgā kritērija vērtējums;

Pmin – Vismazākā piedāvātā vērtība *(termiņš kalendārajās dienās)*;

P - Pretendenta piedāvātā vērtība *(termiņš kalendārajās dienās)*;

Kmax - Kritērija maksimālais iegūstamais punktu skaits;

Kritērija (K2) minimālais risinājuma ieviešanas ekspluatācijā termiņš nedrīkst būt mazāks par 30 kalendārajām dienām, proti, kritērijā (K2) norādāmais risinājuma ieviešanas termiņš var būt robežās no 30 līdz 100 kalendārajām dienām.

**K3**

Kritērijā (K3) tiek vērtēta pretendenta iespēja nodrošināt lietotāju klātienes atbalstu novada teritorijā.Punkti par pretendenta lietotāju klātienes atbalsta pieejamību novada teritorijā (K3 kritērijs) tiek piešķirti šādi: ja tiek nodrošināts klātienes palīdzības dienests pašvaldības iedzīvotājiem konsultāciju sniegšanai un palīdzības nodrošināšanai atbilstoši visām izvirzītajām kritērija (K3) noteiktajām prasībām, tad pretendents saņem 30 punktus, ja lietotāju klātienes atbalsts novada teritorijā netiek nodrošināts vai tas tiek nodrošināts nepilnīgi (nav atbilstošs kritērija (K3) prasībām), pretendents saņem 0 punktus.

Prasības kritērija (K3) izpildei, lai iegūtu kritērijā noteikto maksimālo punktu skaitu (30 punktus):

* Sistēmas ekspluatācijas periodā Pretendentam darba dienās darba laikā novada teritorijā jānodrošina publiski pieejams klātienes palīdzības dienests pašvaldības iedzīvotājiem konsultāciju sniegšanai un palīdzības nodrošināšanai.
* Klātienes palīdzības dienestā minētajā laikā jābūt vismaz vienam darbiniekam, kurš var sniegt palīdzību un konsultācijas iedzīvotājiem. Nepieciešamības gadījumā, piemēram ekspluatācijas sākuma periodā, jānodrošina vismaz divi darbinieki.
* Klātienes palīdzības dienestam jābūt brīvi pieejamam iedzīvotājiem minētajos laikos bez iepriekšējas pieteikšanās.
* Klātienes palīdzības dienestā uz vietas jānodrošina vismaz viena IOS un viena Android iekārta, kā arī viena darbstacija, lai pilnvērtīgi sniegtu konsultācijas un varētu praktiski demonstrēt risinājuma iespējas un uzskatāmā veidā sniegt atbildes un nodrošināt palīdzību.

Informāciju par minēto prasību izpildi un pakalpojuma pieejamību nodrošināšanu Pretendents norāda tehniskajā piedāvājumā.

**Kritēriju vērtēšana un lēmuma pieņemšana:**

Katrs Iepirkuma komisijas loceklis vērtē piedāvājumu pēc katra kritērija. Piedāvājumu vērtēšana notiek pēc punktu metodes. Maksimāli iegūstamais kopējais punktu skaits ir 100. Pamatojoties uz Iepirkuma komisijas locekļu individuālajiem vērtējumiem, tiek aprēķināts vidējais vērtējums katrā kritērijā katram piedāvājumam, sasummējot vērtējamajam piedāvājumam katra Iepirkuma komisijas locekļa piešķirtos punktus kritērijā un izdalot tos ar komisijas locekļu skaitu. Katrā kritērijā iegūtais skaitlis tiek noapaļots līdz diviem cipariem aiz komata. Vidējos vērtējumus summē un uzvarētājs attiecīgi ir pretendents ar visaugstāko vērtējumu.

Par saimnieciski visizdevīgāko piedāvājumu tiks atzīts piedāvājums, kurš ieguvis visaugstāko vidējo galīgo vērtējumu (iegūs vislielāko punktu skaitu) saskaņā ar iepirkuma Nolikumā noteiktajiem piedāvājuma vērtēšanas un izvēles kritērijiem.

Ja kādiem Pretendentiem piešķirto punktu kopsumma būs vienāda, Iepirkuma komisija par uzvarētāju atzīs Pretendentu, kurš ir piedāvājis zemāko līgumcenu.

Ja izraudzītais Pretendents atsakās slēgt iepirkuma līgumu ar Pasūtītāju, Pasūtītājs pieņem lēmumu slēgt līgumu ar nākamo Pretendentu, kurš piedāvājis saimnieciski izdevīgāko piedāvājumu vai pārtraukt iepirkuma procedūru, neizvēloties nevienu piedāvājumu. Ja pieņemts lēmums slēgt līgumu ar nākamo Pretendentu, kurš piedāvājis saimnieciski izdevīgāko piedāvājumu, bet tas atsakās līgumu slēgt, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

Iepirkuma komisija var pārtraukt iepirkumu bez uzvarētāja noteikšanas, ja tam ir objektīvs pamatojums.

# 5.2. Aritmētisku kļūdu labošana

Aritmētisku kļūdu labošanu Iepirkuma komisija veic saskaņā ar Publisko iepirkumu likuma 56.panta trešo daļu.

5.3. Gadījumā, ja iepirkumam tiks iesniegts tikai viens piedāvājums, kas pilnībā atbildīs Nolikuma prasībām, Pretendents, kas iesniedzis šo piedāvājumu, var tikt atzīts par iepirkuma uzvarētāju.

5.4. Ja neviens no iesniegtajiem piedāvājumiem netiks izskatīts vai netiks atzīts par atbilstošu, Iepirkuma komisijai ir tiesības uzvarētāju nepaziņot un iepirkumu izbeigt. Šādā gadījumā Iepirkuma komisija pieņem lēmumu par jauna iepirkuma organizēšanu.

**6. Iepirkuma līgums**

6.1. Pasūtītājs slēgs iepirkuma līgumu (Nolikuma 5.pielikums)ar izraudzīto Pretendentu, pamatojoties uz tā iesniegto piedāvājumu un saskaņā ar iepirkuma Nolikumu. Samaksa tiek veikta par katru sniegto pakalpojumu, pamatojoties uz izrakstīto rēķinu un Pasūtītāja sniegtajiem iestādes rekvizītiem.

6.2. Ja uzvarējušais Pretendents kavējas vai atsakās slēgt līgumu Nolikuma 6.3.punktā minētajā termiņā, iepirkuma līgums tiks slēgts ar nākamo Pretendentu, kurš iesniedzis saimnieciski visizdevīgāko piedāvājumu.

6.3. Uzvarējušam Pretendentam iepirkuma līgums ir jānoslēdz ar Pasūtītāju ne vēlāk kā 5 (piecu) darba dienu laikā pēc rakstiska uzaicinājuma par līguma noslēgšanu izsūtīšanas brīža. Ja šajā punktā minētajā termiņā Pretendents neparaksta iepirkuma līgumu, tas tiek uzskatīts par Pretendenta atteikumu slēgt iepirkuma līgumu.

6.4. Grozījumus iepirkuma līgumā, izdara, ievērojot Publisko iepirkumu likuma 67¹.panta noteikumus.

# 7. Iepirkuma komisijas tiesības un pienākumi

## 7.1.Iepirkuma komisijas tiesības

7.1.1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei, piedāvājumu vērtēšanai un salīdzināšanai, kā arī lūgt, lai kompetenta institūcija papildina vai izskaidro dokumentus, kas iesniegti komisijai. Pasūtītājs termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai.

7.1.2. Pieaicināt ekspertu piedāvājuma noformējuma pārbaudei, piedāvājuma atbilstības pārbaudei, kā arī piedāvājuma vērtēšanai.

7.1.3. Pieprasīt, lai Pretendents precizētu informāciju par savu piedāvājumu, ja tas nepieciešams piedāvājuma noformējuma pārbaudei, Pretendentu atlasei, piedāvājuma atbilstības pārbaudei, kā arī piedāvājumu vērtēšanai un salīdzinā­šanai.

7.1.4. Ja Pretendenta piedāvājums nav noformēts atbilstoši Nolikuma 1.8.punktā minētajām prasībām un/vai iesniegtie dokumenti neatbilst kādai no Nolikuma 4.sadaļas prasībām, Iepirkumu komisija var lemt par iesniegtā piedāvājuma tālāko neizskatīšanu un nevērtēšanu, pieņemot argumentētu lēmumu par to.

7.1.5. Ja Pretendenta pieteikums (Nolikuma 1.pielikums) nav aizpildīts pilnībā vai atbilstoši prasītajai informācijai, Iepirkuma komisija turpmāk šo piedāvājumu neizskata un nevērtē. Šajā gadījumā Pretendenta iesniegtais Piedāvājums paliek Pasūtītāja īpašumā un netiek atdots Pretendentam.

7.1.6. Normatīvajos aktos noteiktajā kārtībā labot aritmētiskās kļūdas Pretendentu finanšu piedāvājumos, informējot par to Pretendentu.

7.1.7. Izvēlēties nākamo saimnieciski visizdevīgāko piedāvājumu, ja izraudzītais Pretendents atsakās slēgt iepirkuma līgumu ar Pasūtītāju.

7.1.8. Lemt par iepirkuma izbeigšanu vai pārtraukšanu.

7.1.9. Noraidīt piedāvājumus, ja tie neatbilst iepirkuma Nolikuma prasībām.

7.1.10. Iepirkuma komisija patur sev tiesības nekomentēt iepirkuma norises gaitu.

7.1.11. Pasūtītājs izslēdz Pretendentu no dalības iepirkumā jebkurā no šādiem gadījumiem:

 7.1.11.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

7.1.11.2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka Pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 150 *eiro*;

7.1.11.3. uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja Pretendents ir personālsabiedrība, ir attiecināmi Nolikuma 3.1.3.punkta 3) un 4)apakšpunktos minētie nosacījumi.

7.1.12. Lai izvērtētu Pretendentu saskaņā ar Nolikuma 7.1.11.punktu, Pasūtītājs:

 7.1.12.1.attiecībā uz Latvijā reģistrētu vai pastāvīgi dzīvojošu Pretendentu un uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja Pretendents ir personālsabiedrība, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par Nolikuma 7.1.11.1.punktā minētajiem faktiem – no Uzņēmumu reģistra;

b) par Nolikuma 7.1.11.2.punktā minēto faktu – no Valsts ieņēmumu dienesta. Pasūtītājs minēto informāciju no Valsts ieņēmumu dienesta ir tiesīgs saņemt, neprasot Pretendenta un Pretendenta norādītās personas, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī personālsabiedrības biedra, ja Pretendents ir personālsabiedrība piekrišanu.

7.1.12.2.attiecībā uz ārvalstī reģistrētu vai pastāvīgi dzīvojošu Pretendentu un Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja Pretendents ir personālsabiedrība, pieprasa, lai Pretendents iesniedz attiecīgās kompetentās institūcijas izziņu, kas apliecina, ka uz Pretendentu un Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja Pretendents ir personālsabiedrība neattiecas PIL 8².panta piektajā daļā noteiktie gadījumi. Termiņu izziņas iesniegšanai Pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas.

Ja attiecīgais Pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.

7.1.13. Atkarībā no atbilstoši Nolikuma 7.1.12.1.punkta „b” apakšpunktam veiktās pārbaudes rezultātiem Pasūtītājs:

a) neizslēdz Pretendentu no turpmākās dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju Pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *eiro*,

b) informē Pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka Pretendentam vai Pretendenta norādītajai personai, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī personālsabiedrības biedram, ja Pretendents ir personālsabiedrība dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam un Pretendenta norādītajai personai, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī personālsabiedrības biedru, ja Pretendents ir personālsabiedrība nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, Pasūtītājs Pretendentu izslēdz no dalības iepirkumā.

**7.2. Iepirkuma komisijas pienākumi**

7.2.1. Nodrošināt iepirkuma norisi un dokumentēšanu.

7.2.2. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.

7.2.3. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par iepirkuma Nolikumu.

7.2.4. Vērtēt Pretendentu piedāvājumus saskaņā ar Publisko iepirkumu likumu, citiem normatīvajiem aktiem un iepirkuma Nolikumu, izvēlēties piedāvājumu vai pieņemt lēmumu par iepirkuma izbeigšanu bez rezultātiem, vai iepirkuma pārtraukšanu.

7.2.5. Rakstiski informēt Pretendentus par iesniegto materiālu vērtēšanas gaitā konstatētām aritmētiskām kļūdām.

7.2.6. Lemt par piedāvājuma atdošanu Pretendentam gadījumos, kad nav ievērota iepirkuma Nolikumā noteiktā piedāvājumu iesniegšanas kārtība.

7.2.7. Noteikt iepirkuma uzvarētāju.

7.2.8. 3 (trīs) darba dienu laikā pēc Iepirkuma komisijas lēmuma pieņemšanas rakstiski informēt visus Pretendentus par iepirkuma rezultātiem.

7.2.9. Nosūtīt informāciju Iepirkumu uzraudzības birojam [www.iub.gov](http://www.iub.gov). un ievietot informāciju Siguldas novada pašvaldības mājas lapā interneta vietnē [www.sigulda.lv](http://www.sigulda.lv) .

# 8. Pretendenta tiesības un pienākumi

## 8.1. Pretendenta tiesības

8.1.1. Piedāvājuma sagatavošanas laikā Pretendentam ir tiesības rakstveidā vērsties pie Iepirkuma komisijas neskaidro jautājumu precizēšanai.

8.1.2. Līdz piedāvājumu iesniegšanas termiņa beigām Pretendents ir tiesīgs atsaukt vai mainīt savu iesniegto piedāvājumu. Atsaukumam ir bezierunu raksturs, un tas izbeidz dalībnieka turpmāko līdzdalību iepirkumā. Piedāvājums atsaucams vai maināms, pamatojoties uz rakstveida iesniegumu, kas saņemts līdz piedāvājumu iesniegšanas termiņa beigām un apstiprināts ar uzņēmuma zīmogu un Pretendenta pilnvarotas personas parakstu.

8.1.3. Ja Pretendents, kas iesniedzis piedāvājumu iepirkumā, uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā, viena mēneša laikā no Iepirkuma komisijas lēmuma spēkā stāšanās brīža. Administratīvās rajona tiesas spriedumu var pārsūdzēt kasācijas kārtībā Augstākās tiesas Senāta Administratīvo lietu departamentā. Lēmuma pārsūdzēšana neaptur tā darbību.

## 8.2. Pretendenta pienākumi

8.2.1. Sagatavot piedāvājumus atbilstoši iepirkuma Nolikuma prasībām.

8.2.2. Sniegt patiesu informāciju.

8.2.3. Sniegt atbildes uz Iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai.

8.2.4. Segt visas izmaksas, kas saistītas ar piedāvājumu sagatavošanu un iesniegšanu.

**Pielikumi:**

**1.pielikums** Pretendenta pieteikums.

**2.pielikums** Tehniskā specifikācija.

**3.pielikums** Apliecinājums par Pretendenta pieredzi.

**4.pielikums** Finanšu piedāvājuma iesniegšanas forma.

**5.pielikums** Līguma projekts.

1. **pielikums**

**PRETENDENTA PIETEIKUMS**

**“Siguldas novada pašvaldības lietotnes izstrādāšanas**

**un uzturēšanas pakalpojumi”**

(identifikācijas Nr. SND 2017/01)

Iepazinušies ar iepirkuma “Siguldas novada pašvaldības lietotnes izstrādāšanas un uzturēšanas pakalpojumi” (identifikācijas Nr. SND 2017/01) Nolikumu un pieņemot visus tā noteikumus, es, šī pieteikuma beigās parakstījies, apstiprinu, ka piekrītu iepirkuma Nolikuma noteikumiem, un piedāvāju veikt/sniegt: Siguldas novada pašvaldības lietotnes izstrādi un uzturēšanu saskaņā ar iepirkuma Nolikumu, par kopējo summu:

|  |  |  |
| --- | --- | --- |
| EUR bez PVN ....%(summa cipariem un vārdiem) | PVN ....... %(summa cipariem un vārdiem) | EUR, ieskaitot PVN ......%(summa cipariem un vārdiem) |
|  |  |  |

Pretendenta piedāvātais termiņš, kurā piedāvātais risinājums tiek ieviests ekspluatācijā: \_\_\_\_\_\_\_\_\_\_\_\_\_\_\_ (norādīt kalendārajās dienās).

|  |  |
| --- | --- |
| Pretendenta nosaukums |  |
| Vienotais reģistrācijas numurs |  |
| Juridiskā adrese |  |
| Biroja adrese |  |
| Kontaktpersona (vārds, uzvārds, amats) |  |
| Tālruņa numurs |  |
| Faksa numurs |  |
| E-pasta adrese |  |
| Uzņēmuma bankas rekvizīti: Banka |  |
| Kods |  |
| Konts |  |

Apliecinām, ka izpildot darbus, tiks ievēroti Pasūtītāja pārstāvju norādījumi.

Apliecinām, ka darbu izpildes apstākļi un apjoms ir skaidrs un ka to var realizēt, nepārkāpjot normatīvo aktu prasības un publiskos ierobežojumus, atbilstoši iepirkuma Nolikumam un tā pielikumiem.

Ar šo mēs uzņemamies pilnu atbildību par iesniegto piedāvājumu, tajā ietverto informāciju, noformējumu, atbilstību iepirkuma Nolikuma prasībām. Visas iesniegtās dokumentu kopijas atbilst oriģinālam, sniegtā informācija un dati ir patiesi.

Esam iesnieguši visu prasīto informāciju.

Neesam iesnieguši nepatiesu informāciju savas kvalifikācijas novērtēšanai.

Piedāvājuma derīguma termiņš ir \_\_\_\_\_\_\_\_\_ dienas.

Informācija, kas pēc Pretendenta domām ir uzskatāma par ierobežotas pieejamības informāciju, atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lpp.

Piedāvājums dalībai iepirkumā sastāv no \_\_\_\_\_\_\_\_\_\_ lpp.

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Zīmogs

**2.pielikums**

**TEHNISKĀ SPECIFIKĀCIJA**

Pievienota atsevišķā failā.

**3.pielikums**

**Apliecinājums par pretendenta pieredzi**

1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Apliecinām, ka mums ir pieredze atbilstoši iepirkuma Nolikuma 3.3.1.punktā noteiktajai prasībai:

|  |  |  |
| --- | --- | --- |
| Nr. | Norādāmā informācija par lietotni | Pieredzes apraksts |
| 1. | Pasūtītājs |  |
| 2. | Lietotnes nosaukums |  |
| 3. | Lietotnes apraksts |  |
| 4. | Darbu izpildes periods |  |
| 5. | Darbu apjoms (izmaksas EUR bez PVN) |  |
| 6. | Izmantotās tehnoloģijas |  |
| 7. | Reģistrēto lietotāju vau lejupielāžu skaits |  |
| 8. | Kontaktpersona |  |
| 9. | Kontaktpersonas tālruņa Nr. |  |

Ar šo uzņemos pilnu atbildību par apliecinājumā ietverto informāciju, atbilstību iepirkuma Nolikuma prasībām. Sniegtā informācija un dati ir patiesi.

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Zīmogs

**4.pielikums**

**FINANŠU PIEDĀVĀJUMA FORMA**

**Mēs**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*pretendenta nosaukums, Reģ. Nr.*

piedāvājam izpildīt darbu/sniegt pakalpojumu, kas saistīts ar iepirkumu “Siguldas novada pašvaldības lietotnes izstrādāšanas un uzturēšanas pakalpojumi*”* (identifikācijas Nr. SND 2017/01), par kopējo summu *euro* (EUR), saskaņā ar iepirkuma Nolikuma un tā pielikumu nosacījumiem:

|  |  |
| --- | --- |
| Iepirkuma nosaukums | Summa EUR |
| Siguldas novada pašvaldības lietotnes izstrāde I etaps |  |
| Siguldas novada pašvaldības lietotnes izstrāde II etaps |  |
| Uzturēšana (12 mēneši) |  |
|  Kopējā summa (bez PVN) |  |
| PVN |  |
| Kopējā summa (ar PVN) |  |

Summā ir iekļauti visi Latvijas Republikas normatīvajos aktos paredzētie nodokļi un nodevas, izņemot pievienotās vērtības nodokli.

Ar šo uzņemos pilnu atbildību par finanšu piedāvājuma formā ietverto informāciju, atbilstību Nolikuma prasībām. Sniegtā informācija un dati ir patiesi.

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Zīmogs

**5.pielikums**

**Līguma projekts**

Pievienots pielikumā kā atsevišķs dokuments.